paragraph_text: Zupčasti remen može biti ozubljen samo s donje ili s donje i gornje strane i zahvaća u odgovarajuće ozubljene remenice, te na taj način prenosi snagu i gibanje pomoću veze oblikom. Zupčasti remeni omogućuju brzine remena do 60 m/s. Vučnu silu preuzima pletivo od tankih čeličnih žica uloženo kod beskonačnog remenja od plastičnih masa (neopren ili vulkollan). Čelično pletivo daje remenu izvanrednu savitljivost i velik otpor protiv rastezanja. Ako je prijenosni omjer veći od 3,5 onda veća remenica može biti ravna umjesto ozubljena, zbog velikog obuhvatnog kuta.